**N Á R O D N Á R A D A  S L O V E N S K E J R E P U B L I K Y**

VII. volebné obdobie

**NÁVRH**

# Zákon

z ... 2018,

**ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení č. 185/2014 Z. z., 125/2016 Z. z. sa mení a dopĺňa takto:

1. § 3 odsek 3 znie:

„(3) Nárok na príspevok pri narodení dieťaťa nevzniká oprávnenej osobe podľa § 2 ods. 1, ak

* 1. pre dieťa neuzatvorila dohodu o poskytovaní všeobecnej ambulantnej starostlivosti podľa osobitného predpisu,7)
  2. pred uplatnením nároku na príspevok pri narodení dieťaťa súhlasila s osvojením dieťaťa,
  3. dieťa bolo zverené do starostlivosti nahrádzajúcej starostlivosť rodičov,
  4. najmenej jedno z detí oprávnenej osoby narodených pred narodením dieťaťa, na ktoré si uplatňuje nárok na príspevok pri narodení dieťaťa, je zverené do starostlivosti nahrádzajúcej starostlivosť rodičov,
  5. dieťa sa narodilo mimo územia Slovenskej republiky a príslušná inštitúcia štátu, v ktorom sa dieťa narodilo, vyplatila oprávnenej osobe príspevok pri narodení dieťaťa alebo inú dávku toho istého druhu,
  6. je maloletá a nemá súdom priznané rodičovské práva a povinnosti vo vzťahu k osobnej starostlivosti o dieťa8) alebo
  7. v posledných dvoch rokoch pred pôrodom nebola nemocensky poistená najmenej 270 dní a nemá ukončené minimálne stredné odborné vzdelanie.“.

**Čl. II**

Tento zákon nadobúda účinnosť 1. januára 2019.